তপু বর্মন (জন্ম: ২০ ডিসেম্বর ১৯৯৪) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব বসুন্ধরা কিংস এবং বাংলাদেশ জাতীয় দলের হয়ে একজন কেন্দ্রীয় রক্ষণভাগের খেলোয়াড় হিসেবে খেলে থাকেন।  ২০১১–১২ মৌসুমে, বাংলাদেশী ক্লাব ঢাকা মোহামেডানের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৩ মৌসুম অতিবাহিত করেছেন। অতঃপর ২০১৫–১৬ মৌসুমে তিনি শেখ রাসেলে যোগদান করেছেন। শেখ রাসেলে ১ মৌসুম অতিবাহিত করার পর শেখ জামালের সাথে চুক্তি স্বাক্ষর করেছেন। পরবর্তীকালে, তিনি ঢাকা আবাহনী এবং সাইফের হয়ে খেলেছেন। ২০১৯–২০ মৌসুমে, তিনি সাইফ হতে বসুন্ধরা কিংসে যোগদান করেছেন।  ২০১৪ সালে, তপু বাংলাদেশ অনূর্ধ্ব-২৩ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। তিনি একই বছরে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ৪৫ ম্যাচে ৬টি গোল করেছেন। দলগতভাবে, তপু এপর্যন্ত ২টি শিরোপা জয়লাভ করেছেন, যার সবগুলো ঢাকা আবাহনীর হয়ে জয়লাভ করেছেন।  প্রারম্ভিক জীবন তপু বর্মন ১৯৯৪ সালের ২০শে ডিসেম্বর তারিখে বাংলাদেশের নারায়ণগঞ্জে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল তপু বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। ২০১৪ সালের ১৫ই আগস্ট তারিখে তিনি ২০১৪ এশিয়ান গেমসে আফগানিস্তান অনূর্ধ্ব-২৩ দলের বিরুদ্ধে ম্যাচে বাংলাদেশ অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। বাংলাদেশের বয়সভিত্তিক দলের হয়ে তিনি প্রায় ২ বছরে ৭ ম্যাচে অংশগ্রহণ করেছেন।  ২০১৪ সালের ২৪শে অক্টোবর তারিখে, মাত্র ১৯ বছর ১১ মাস ৫ দিন বয়সে, উভয় পায়ে ফুটবল খেলায় পারদর্শী তপু শ্রীলঙ্কার বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৭৩তম মিনিটে রক্ষণভাগের খেলোয়াড় ইয়াসিন খানের বদলি খেলোয়াড় হিসেবে তিনি মাঠে প্রবেশ করেন। ম্যাচটি ১–১ গোলে ড্র হয়েছিল। বাংলাদেশের হয়ে অভিষেকের বছরে তপু সর্বমোট ২ ম্যাচে অংশগ্রহণ করেছেন। জাতীয় দলের হয়ে অভিষেকের ১ বছর ২ মাস ৫ দিন পর, বাংলাদেশের জার্সি গায়ে প্রথম গোলটি করেন; ২০১৫ সালের ২৮শে ডিসেম্বর তারিখে, ভুটানের বিরুদ্ধে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন। ২০২০ সালের ১৯শে জানুয়ারি তারিখে, তিনি শ্রীলঙ্কার বিরুদ্ধে এক প্রীতি ম্যাচে বাংলাদেশের হয়ে প্রথমবারের মতো অধিনায়কের দায়িত্ব পালন করেন, ম্যাচটি বাংলাদেশ ৩–০ গোলের ব্যবধানে জয়লাভ করেছিল।  পরিসংখ্যান আন্তর্জাতিক   দল  সাল  ম্যাচ  গোল বাংলাদেশ  ২০১৪  ২  ০ ২০১৫  ১২  ১ ২০১৬  ৬  ০ ২০১৮  ৭  ২ ২০১৯  ১  ০ ২০২০  ৫  ০ ২০২১  ১২  ৩ সর্বমোট  ৪৫  ৬  আন্তর্জাতিক গোল  গোল  তারিখ  মাঠ  প্রতিপক্ষ    ফলাফল  প্রতিযোগিতা   ১  ২৮ ডিসেম্বর ২০১৫  ত্রিবন্দ্রুম আন্তর্জাতিক স্টেডিয়াম, তিরুবনন্তপুরম, ভারত    ১–০  ৩–০  ২০১৫ সাফ চ্যাম্পিয়নশিপ  ২  ৪ সেপ্টেম্বর ২০১৮  বঙ্গবন্ধু জাতীয় স্টেডিয়াম, ঢাকা, বাংলাদেশ    ১–০  ২–০  ২০১৮ সাফ চ্যাম্পিয়নশিপ   ৩  ৬ সেপ্টেম্বর ২০১৮    ১–০  ১–০  ৪  ৩ জুন ২০২১  শেখ জাসিম বিন হামাদ স্টেডিয়াম, দোহা, কাতার    ১–১  ১–১  ২০২২ ফিফা বিশ্বকাপ বাছাইপর্ব  ৫  ১ অক্টোবর ২০২১  মালদ্বীপ জাতীয় ফুটবল স্টেডিয়াম, মালে, মালদ্বীপ    ১–০  ১–০  ২০২১ সাফ চ্যাম্পিয়নশিপ  ৬  ১৩ নভেম্বর ২০২১  কলম্বো রেসকোর্স, কলম্বো, শ্রীলঙ্কা    ২–১  ২–১  প্রীতি ম্যাচ   তথ্যসূত্র  বহিঃসংযোগ            বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশের আন্তর্জাতিক ফুটবলার বিষয়শ্রেণী:বাংলাদেশী হিন্দু বিষয়শ্রেণী:নারায়ণগঞ্জ জেলার ব্যক্তি বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:দক্ষিণ এশীয় গেমসে ব্রোঞ্জপদক বিজয়ী বাংলাদেশী বিষয়শ্রেণী:শেখ রাসেল ক্রীড়া চক্রের ফুটবলার বিষয়শ্রেণী:এশিয়ান গেমসে বাংলাদেশের প্রতিযোগী বিষয়শ্রেণী:দক্ষিণ এশীয় গেমসে ফুটবলে পদক বিজয়ী বিষয়শ্রেণী:মোহামেডান স্পোর্টিং ক্লাবের (ঢাকা) ফুটবলার বিষয়শ্রেণী:আবাহনী লিমিটেডের (ঢাকা) ফুটবলার বিষয়শ্রেণী:বসুন্ধরা কিংসের ফুটবলার বিষয়শ্রেণী:২০১৪ এশিয়ান গেমসের ফুটবলার বিষয়শ্রেণী:২০১৮ এশিয়ান গেমসের ফুটবলার বিষয়শ্রেণী:বাংলাদেশের আন্তর্জাতিক যুব ফুটবলার বিষয়শ্রেণী:সাইফ স্পোর্টিং ক্লাবের ফুটবলার বিষয়শ্রেণী:ঢাকার ফুটবলার বিষয়শ্রেণী:বাংলাদেশ ফুটবল লিগের খেলোয়াড় বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ বিষয়শ্রেণী:বাংলাদেশী পুরুষ ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:এশিয়ান গেমসে বাংলাদেশের ফুটবলার